Official Journal L 175 , 19/06/1998 P. 0007 - 0008



Ir-Regolament tal-Kummissjoni (KE) Nru 1265/98 tat-18 ta’ Ġunju 1998 li jissupplimenta l-Anness mar-Regolament (KE) Nru 2400/96 dwar id-dħul ta’ ċerti ismijiet fir- "Reġistru ta’ denominazzjoni protetta ta’ oriġini u indikazzjonijiet ġeografiċi protetti" pprovdut bir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjoni ta’ l-oriġini tall-prodotti u l-oġġetti ta’ l-ikel agrikoli (Test b’rilevanza għaż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Ottubru 1992 dwar il-protezzjoni ta’ l-indikazzjonijiet ġeografiċi u d-denominazzjoni ta’ l-oriġini tall-prodotti u l-oġġetti ta’ l-ikel agrikoli [1], kif l-aħħar emendat bir-Regolament tal-Kummissjoni (KE) Nru 1068/97 [2], u b’mod partikolari l-Artikolu 6(3) u (4) tiegħu, Billi, skond l-Artikolu 5 tar-Regolament (KEE) Nru 2081/92, Franza u l-Portugall bagħtu lill-Kummissjoni applikazzjonijiet għar-reġistrazzjoni ta’ ċerti ismijiet bħala indikazzjonijiet ġeografiċi jew denominazzjoni ta’ l-oriġini; Billi, skond l-Artikolu 6(1) ta’ dan ir-Regolament, instab illi dawn l-applikazzjonijiet jilħqu l-ħtiġiet kollha stabbiliti fih, u b’mod partikolari li fihom it-tagħrif kollu meħtieġ skond l-Artikolu 4 tiegħu; Billi l-ebda dikjarazzjoni ta’ oġġezzjoni ma saret lill-Kummissjoni skond l-Artikolu 7 ta’ dan ir-Regolament wara l-pubblikazzjoni tagħhom fil-Ġurnal tal-Komunitajiet Ewropej [3] dwar l-ismijiet imsemmija fl-Anness ta’ hawnhekk; Billi dawn l-ismijiet għandhom għalhekk jiddaħħlu fir-Reġistru ta' d-denominazzjoni ta' l-oriġini protetti u ta' l-indikazzjonijiet ġeografiċi protetti u minn issa 'l quddiem jiġu protetti fil-Komunità kollha bħala denominazzjoni ta' l-oriġini protetti jew indikazzjonijiet ġeografiċi protetti; Billil-Anness ma’ hawn jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 195/98 [5], ADOTTAT DAN IR-REGOLAMENT: L-Artikolu 1 L-ismijiet fl-Anness ma’ hawn huma hawnhekk miżjuda fl-Anness mar-Regolament (KE) Nru 2400/96 u mdaħħla fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" pprovdut bl-Artikolu 6(3) tar-Regolament (KEE) Nru 2081/92 bħala indikazzjonijiet ġeografiċi protetti (IĠP) jew denominazzjoni protetta ta’ oriġini (DPO). L-Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-18 ta’ Ġunju 1998. Għall-Kummissjoni Franz Fischler Membru tal-Kummissjoni [1] ĠU L 208, ta' l-24.7.1992, p. 1. [2] ĠU L 156, tat-13.6.1997, p. 10. [3] ĠU C 273, tad-9.9.1997, p. 4. [4] ĠU L 327, tat-18.12.1996, p. 11. [5] ĠU L 20, tas-27.1.1998, p. 20. -------------------------------------------------- L-ANNESS 1. Il-prodotti elenkati fl-Anness II mat-Trattat u maħsuba għall-konsum mill-bniedem Il-Prodotti mill-laħam: IL-PORTUGALL: Is-Salpicão de Vinhais (IĠP) Iċ-Chouriça de Carne de Vinhais or Linguiça de Vinhais (IĠP) L-Ġobnijiet: IL-PORTUGALL: Il-Queijo do Pico (IOP) 2. L-oġġetti ta’ l-ikel elenkati fl-Anness I mar-Regolament (KEE) Nru 2081/92 Il-Ħut frisk, il-molluski u l-krustaċji u… prodotti: FRANZA: Il-Coquille St. Jacques des Côtes d’Armor (IĠP) --------------------------------------------------